Toompark

Perekonnanime kohta vaata artiklit Toompark (perekonnanimi). Toompark on haljasala Tallinna kesklinnas. Haljasala piires on ka endisest vallikraavist moodustatud Snelli tiik ning spordiväljak. Toompargi piir kulgeb Toompuiestee ja Nunne tänava ristumiskohast mööda Nunne tänava pargipoolset teemaad kuni Nunne 11 kinnistuni, mööda nimetatud kinnistu läänepoolset piiri ja piki selle sirgjoonelist pikendust lõunasse kuni Toompea müürini, mööda müüri edelasse ja seejärel lõunasse kuni ristumiseni Falgi teega, mööda Falgi tee pargipoolset teemaad läände kuni ristumiseni bastioni müüriga, mööda müüri kirdesse ja loodesse ning piki müüri sirgjoonelist pikendust kirdesse kuni kinnistu Toompuiestee 18c hooneni, mööda nimetatud hoone pargipoolset seina kuni Toompuiesteeni ning mööda Toompuiestee pargipoolset teemaad põhja ja seejärel kirdesse kuni ristumiseni Nunne tänavaga, jättes välja kinnistud Toompuiestee 24, 26 ja 30. Pargi Toompea-poolset Falgi teega piirnevat osa, kus asunud Tallinna muldkindlustusvööndi Tallinna bastionikindlustuste osa on nimetatud Türgi tiivaks. Türgi tiival paiknevad kaitserajatise maa-alused ruumid ehitati aastatel 1689–1696 ja kolmnurkselt välja ulatuv muldkindlustus valmis aastatel 1698–1703. 1860. aastatel rajati Toompeale pääsuks Tallinna vanalinna kahe bastioni vahele Falgi tee. Falgi tee kõrval Toompargis asuv Türgi tiivaks nimetatud kindlustus oli maa alt ühendatud Rootsi bastioniga. 1930. aastatel ehitati Falgi teelt Toomparki viiv trepp ja 1930. aastate lõpus kohandati Rootsi bastioni Türgi tiiva maa-alused ruumid varjendiks ning sissepääsuhoone fassaad on oletatavalt rajatud peale 1935. aastat. Treppi restaureeriti viimati arvatavalt 1970. aastate lõpul. 2019. aastal renoveeriti müüritis ja trepp, mis viib Toompealt laskuvalt Falgi teelt kõrvalasuvasse Toomparki.  Pikemalt artiklis Gootide reduut  Pikemalt artiklis Snelli staadion, endine Eesti NSV aegne ÜVSÜ “Tööjõureservide” Eesti Tööjõureservide staadion (59° 26′ 12″ N, 24° 44′ 7″ E) Toompea kõrgendiku ja Toompea lossi jalamil asuv ala koosneb jalgpalliväljakust, kahest korvpalliväljakust, kergejõustikurajast ning klubihoonest. Toompea lossi kaitserajatisest (vallikraavist) moodustunud kunstlik veekogu (tiik), mis asub Tallinna Kesklinna linnaosas Vanalinna asumis ning jääb Toompea kõrgendiku, Falgi tee, Toompuiestee ja Nunne tänav vahele.  Pikemalt artiklis Snelli tiik Endise vallikraavi, hilisema Snelli tiigi Toompea külgsel osal asub algse Patkuli reduudi väljaulatuv reduudiosa.  Pikemalt artiklites Vendide bastion ja Patkuli reduut (59° 26′ 18″ N, 24° 44′ 16″ E)  Pikemalt artiklis Patkuli trepp Patkuli trepp ühendab all-linna Toompeaga Balti jaama poolsest küljest. Patkuli trepp algab Nunne tänava kõrval Snelli tiiki ümbritseva Toompargi Toompea põhjaküljelt ning tõuseb mööda mäenõlva Toompeal Rahukohtu tänav 3 ja 5 hoonete vahelisel alal asuvale Patkuli vaateplatvormile. Trepp ehitati 1903. aastal ja avati 6. oktoobril 1903. aastal. Snelli tiigi ääres Toompargis asus 1. detsembril 1974 avatud 1924. aasta 1. detsembri ülestõusu mälestusmärk. Tallinna parkide loend Tallinna parkide kaitse alla võtmine ja välispiiride kirjeldused, Eesti Vabariigi Valitsuse korraldus nr 341, 06.05.2004, RTL 2004,64,1075 Pika Hermanni juurest pääseb otse Toompargi Türgi tiiba, pealinn.ee, 19. november 2019 Eero Kangor, AVASTUSRETK üle Türgi tiiva Skåne bastionile, Kesklinna Sõnumid, 19 veebruar 2020 OMA Fassaad OÜ. TÜRGI SISSEPÄÄS